पेयजल योजना की डेडलाइन तय, 20 मार्च से देना होगा पानी
नपा के दावों पर भरोसा करें तो शहरवासियों को अगली गर्मी में पानी के परेशान नहीं होना पड़ेगा। एक महीने से क्लियर वाटर, फीडररमैन पाइप लाइन का काम तेज हो गया है। बाकी रहे हर काम को पूरे करने के लिए ठेकेदार ने डेडलाइन तय नपा को दी है। कंपनी ने 15 से 20 मार्च के बीच क्लियर वाटर सप्लाई करने के लिए आश्वस्त किया है।
मुख्यमंत्री पेयजल आवर्धन योजना का काम एक साल पिछड़ गया है। अब तक 78 फीसदी काम पूरा हो पाया है। कंपनी के अनुसार 10 मार्च तक कंपनी योजना अनुरूप पूरा काम कर लेगी। 15 से 20 मार्च के बीच वाटर ट्रीटमेंट (फिल्टर) प्लांट से शहर में क्लियर वाटर (स्वच्छ पानी) सप्लाई होने लगेगा। इंटकवेल, वाटर ट्रीटमेंट प्लांट व अन्य कार्यों का सिविल वर्क पूर्ण हो चुका है। तीनों पानी की टंकियां बन चुकी हैं। पाइप लाइन डालने का 90 फीसदी काम हो चुका है। मशीनरी व इलेक्ट्रिकल कार्य ही बाकी है। अधिकतर मशीनें जनवरी में कार्य स्थल पर आ जाएंगी और फिट होनी शुरू हो जाएंगी। नपाध्यक्ष राकेश जैन ने बताया काम पूरा होते ही शहर में पानी सप्लाई शुरू कर देंगे।
गर्मी में रोज मिलेगा पानी
नपाध्यक्ष राकेश जैन ने बताया कंपनी ने मार्च अंत तक काम पूरा करने का प्लान दिया है। इस गर्मी में शहरवासियों को पर्याप्त पानी देना शुरू कर देंगे।
प्लान अनुसार हो रहा काम
नपा सहायक उपयंत्री केके टांक ने बताया एक साथ 3-4 साइड पर काम चल रहा है। जो प्लान दिया है, उसके अनुसार काम करवाया जा रहा है।
मार्च में पूरा होगा काम
एसएमसी इंफ्रास्ट्रक्चर प्रालि, ठाणे (महा.) के इंजीनियर अखिलेश श्रीवास्तव ने बताया मार्च तक काम पूरा कर वाटर सप्लाई शुरू कर देंगे।
डेडलाइन : फरवरी 2016, स्थिति : शहर में 15 किमी वाटर डिस्ट्रीब्यूटशन पाइप लाइन विछाई जा रही है। अब तक 13 किलोमीटर पाइप लाइन बिछाई जा चुकी है। शेष लाइन डालने का काम भी तेजी से चल रहा है। यह भी जल्द पूरी हो जाएगा।
वाटर डिस्ट्रीब्यूशन पाइप लाइन
पानी की 3 टंकियां बनेंगी
डेडलाइन : जनवरी 2016 तक
स्थिति : तीन ओवर हैड वाटर टैंक तैयार हैं। टंकियां मनासा रोड पर स्कीम नंबर-10 में 800 केएल, पुराना हाट मैदान में 1200 केएल व स्कीम नंबर 36 में 1200 केएल की टंकी बनाई है। इनमें वॉल्व, पंप व इलेक्ट्रिकल काम बाकी है।
वॉटर ट्रीटमेंट प्लांट
डेडलाइन : मार्च 2016 तक
स्थिति : हिंगोरिया में पुराने फिल्टर प्लांट के पास 27 एमएलडी क्षमता का नया प्लांट तैयार है। सिविल वर्क पूरा हो चुका है। वॉल्व, पंप, मोटर के साथ इलेक्ट्रिकल व मैकेनिकल कार्य बाकी हैं। लेबाेरेटरी का सामान आना शेष है।
फीडरमेन पाइप लाइन
डेडलाइन : जनवरी 2016 तक
स्थिति : फव्वारा चौक से शहर की पानी की टंकियों को क्लियर वाटर पाइप लाइन से जोड़ने के लिए फीडरमैन पाइप लाइन डाली जा रही है। 7.74 किमी में से 2 किमी लाइन डलना शेष है। यह ग्वालटोली तक डाली जाएगी।
रॉ वाटर पाइप लाइन
डेडलाइन : फरवरी 2016 तक
स्थिति : रॉ पाइप लाइन डला जा चुकी है। अब केवल रेल लाइन के नीचे से पाइप लाइन निकालने का काम बाकी है। इसके लिए रेलवे ट्रैक के नीचे खुदाई करना होगी और इसके लिए रेलवे की अनुमति जरूरी है।
क्लियर वाटर पाइप लाइन
डेडलाइन : फरवरी 2016 तक
स्थिति : हिंगोरिया फिल्टर प्लांट से फव्वारा चौक तक क्लियर वाटर (स्वच्छ पानी) पाइप लाइन डालने का काम पूरा हो चुका है। प्लांट के पास रेलवे लाइन के नीचे से लाइन निकालने का काम बाकी है।
इंटकवेल निर्माण
डेडलाइन : जनवरी 2016 तक
स्थिति: जहां इंटकवेल बनना है वहां पानी भरा है। एक अस्थायी इंटकवेल हनुमान मंदिर के सामने बनाया है। रॉ वाटर मोटर व पंप आ चुके हैं। बिजली कनेक्शन बाकी है। यह जनवरी में पूरा हाे जाएगा।
योजना का कौन-सा काम कब तक हो जाएगा पूरा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva kas_Deva hin_Deva awa_Deva hin_Deva kas_Deva bho_Deva hin_Deva hne_Deva awa_Deva hin_Deva kas_Deva bho_Deva hin_Deva kas_Deva bho_Deva hin_Deva mag_Deva awa_Deva hin_Deva hin_Deva